генерират автоматично. Когато това не е възможно, при ръчното генериране на WRM се следват максимално стриктно процедурите, установени за автоматично генерирани WRM (вж. NtS Encoding Guide за разработчици).
 6. Основни съображения във връзка с ICEM, постъпкова процедура за публикуване на ICEM
 Съобщенията за ледовите явления зависят от наблюденията и оценките по места и обикновено се генерират от упълномощения персонал.
 ICEM се издава при наличие на заледяване. Не е задължително заледяването да води до ограничаване на корабоплаването, информация за ледова обстановка, която не възпрепятства корабоплаването, обаче може да бъде предоставена.
 6.1.
 Необходимо ли е да се публикува информация посредством NtS ICEM?
 Първото съобщение за ледови явления за даден участък се публикува само при наличие на заледяване по водния път или притоците, като това е валидно и ако няма ограничения.
 6.2.
 Съществува ли валидно ICEM за засегнатия участък от водния път?
 6.2.1.
 Да:
 Ако съобщение за засегнатия участък е (още) валидно, съществуващото съобщение се актуализира. Възможно е съществуващите съобщения за ледови явления да се актуализират дори ако зоната на приложимост се променя (например заледяването се разширява, което води до увеличаване на размера на засегнатия участък).
 6.2.2.
 Не:
 Ако не е налично валидно съобщение за ледови явления за засегнатия участък, трябва да се създаде ново съобщение.
 6.3.
 информация за ледова обстановка, която не възпрепятства корабоплаването, обаче може да бъде предоставена.
 6.4.
 Едно ICEM винаги е валидно само за един-единствен участък от водния път. Географският обхват на валидност се задава чрез определяне на водния път и съответните начални и крайни точки (хектометри) (или чрез избор на няколко последователни участъка в зависимост от националната практика).
 6.5.
 Времето на измерването трябва да се въведе. Относимите данни за ледовата обстановка се въвеждат, като се използва поне един от следните списъци с кодове (в зависимост от националните изисквания).
 6.5.1.
 Ice_condition_code
 6.5.2.
 Ice_accessibility_code
 6.5.3.
 Ice_classification_code
 6.5.4.
 Ice_situation_code (този код следва да се предоставя винаги, за да може данните за ледовата обстановка да бъдат представени на карта с помощта на цветовете на „светофарната уредба“).
 6.6.
 ICEM може да се публикува. Съобщенията за ледовите явления са валидни автоматично до деня след публикацията или за срока, определен в съответствие с националните процедури.
 7. Основни съображения във връзка с WERM
 Предвид съществуващото изобилие от уеб услуги и приложения за метеорологични прогнози и предупреждения WERM следва да се използва само за информация за метеорологичната обстановка, която е от особено значение за корабоплаването и не е обхваната от общите услуги за метеорологична информация.
 По принцип съобщенията за метеорологичната обстановка се генерират автоматично. Когато това не е възможно, при ръчното генериране на WERM се следват максимално стриктно процедурите, установени за автоматично генерирани WERM (вж. NtS Encoding Guide за разработчици на приложения).
 8. Правила за някои елементи
 8.1. Правила за елемента „name“ относно обекти
 Наименованията на обектите обикновено се попълват предварително от инструмента за редактиране на NtS въз основа на справочните данни от RIS Index. Наименованията се въвеждат на местния език, като може да се използват също диакритични знаци и букви на кирилица. (напр. Baarlerbrücke, Volkeraksluis или Mannswörth).
 Не включвайте информация за характеристиките на елемента, видът на